শিল্প মন্ত্রণালয়ের আওতাধীন বাংলাদেশ কেমিক্যাল ইন্ডাস্ট্রিজ করপোরেশনের (বিসিআইসি) নিয়ন্ত্রণে থাকা মিলটির উৎপাদন পুনরায় চালু করা কিংবা গুদামে পড়ে থাকা হার্ডবোর্ড বিক্রির কোনো উদ্যোগ নেই। দীর্ঘদিন উৎপাদন বন্ধ থাকলেও বিসিআইসির কাগজপত্রে মিলটি চালু আছে। গত ২০১৫-১৬ অর্থবছরে করপোরেশনের আর্থিক প্রতিবেদনে বলা হয়, মিলটি ৬০ লাখ টাকা লোকসান গুনেছে। মূলধনের অভাবে এবং কাঁচামালের সংকটের কারণে মিলটির উৎপাদন ২০১৩ সালের ২৬ নভেম্বর থেকে বন্ধ আছে।